વડોદરા એક્સપ્રેસ-વે પરથી અમદાવાદમાં પ્રવેશ્યા પછી યાત્રાના રૂટ પરના આપે 'જોવાલાયક' સ્થળો: (1) જુહાપુરા – ગાયોની કતલ થતી રોકતા આર.ટી.આઈ. કાર્યકર નદીમની હત્યા થઈ તે સ્થળ. (2) નહેરૂનગર – એકના ડબલ કરવાની લાલચ આપીને રોકાણકારોની 'ટોપી' ફેરવી ગયેલા શેર બજાર કૌભાંડી અભય ગાંધીની બંધ પડેલી ઓફિસ. (3) નહેરૂનગર – આ ઓફિસની સામે ઉભેલી સ્વ. હરેન પંડ્યાની પ્રતિમા: એ જોઈને આપને તેમના વિધવા પત્ની જાગૃતિબહેનને મળવાનો સમય આપવાનું યાદ આવે. (4) જજીસ બંગલા – આપના 'ગુરુ' આસારામના આશ્રમમાં મોતને ભેટેલા દીપેશ – અભિષેક વાઘેલાના 'અપમૃત્યુ'ની તપાસ માટે રચાયેલા જસ્ટીસ ડી.કે. ત્રિવેદી તપાસ પંચની ઓફિસ : આસારામ અને તેનો પુત્ર નારાયણ અહીં જુબાની માટે જાતે આવતા ફફડે છે. (5) ભૂયંગદેવ ચાર રસ્તા – 2001ના ધરતીકંપ પછી તરત બંધ પડેલી માધવપુરા સહકારી બેન્કની એક શાખા : આ બેન્કનું ઉઠમણું કરવામાં મુખ્ય ભાગ ભજવનાર શેર બજાર કૌભાંડી કેતન પારેખ અને સર્વોચ્ચ અદાલતમાં તેને બચાવનાર ગુજરાતમાંથી ચૂંટાયેલા 'માનનીય' સંસદસભ્ય અરૂણ જેટલીની પણ આપને યાદ આવશે. પ્રભાત ચોક – ઘાટલોડિયાની જાહેર સભામાં ભાષણ ઠોક્યા પછી રાત્રિરોકાણ માટે ગાંધીનગર જતી વખતે.....(6) ગુજરાત હાઈ કોર્ટ સામે – કર્ણાટકમાં થયા તેવા જ ગુજરાતના ખાણ – ખનીજના ગેરકાયદે ખોદકામને અટકાવવા માંગતા આર.ટી.આઈ. કાર્યકર અમિત જેઠવાની હત્યા થઈ તે સ્થળ.....ઉપરોક્ત સ્થળો જોવા બદલ આપનો આભાર.